En aquest complex context històric internacional es van produir el 1875 els aixecaments de Bòsnia i Hercegovina contra la noblesa musulmana local, i el 1876 l'anomenada Revolta d'abril en els territoris de l'actual Bulgària administrats per l'Imperi Otomà. Aquest va reprimir amb una duresa inusitada als rebels búlgars, i tropes irregulars turques (baixi bozuqs) van provocar una enorme mortaldat entre la població civil. La matança de civils búlgars va provocar una enèrgica reacció de l'opinió pública i els governs europeus en contra de l'acció otomana.